Odense Adresse-Contoirs Efterretninger, 1773-05-28
Efterretning om Fyenboe=Landsting. Fyenboe=Landsting er i Aaret 1656 holdet paa Odense Raadhuus, men om Landstinget paa de Tider har til Bestandighed været holdet paa Raadhuuset, eller det ikkun, formedelst en eller anden Aarsag, er holdet der en Gang eller to, kan ikke for vist siges. Men i lang Tid derefter, og maaske før, har Landstinget sædvanlig været holdet i Graabrødre Closter, som er det her i Odense værende almindelige Hospital. Det Sted i Graabrødre Closter, hvor Landstinget, som meldt holdtes, var et fugtigt, gammelt og forfalden øde Sted, hvor der og hverken for Rettens Betienter eller for Parterne knap var den Beleilighed, som ved en Underret. Hvorfore, efter de da værende Landsdommeres, Hr. Etatz=Raad Jørgen Brahe til Hvedholm og Hr. Cancellie=Raad Mathias Rosenvinge til Ørbeche=Lunde deres Ansøgning og Forslag, høist Salig Kong Friderich den 4de allernaadigst bevilgede den 11 Novb. 1704, at de i det Sted, et beqvem Huus paa et beleiligt Sted i Odense, til et Landstings Huus maatte kiøbe, og til dets Jndkiøb, Jndrettelse og Vedligeholdelse nyde og lade oppebære af enhver, saavel udi Fyen som Langeland, være sig af Adel eller Uadel, Geistlig eller Verdslig, saavel som og af dennem, som vinder deres Sager til Landstinget, hvad enhver efter sin egen Villie og Vilkaar dertil selv godvilligen ville give og forære, item Bøder ved Hiem= og Landsting, saa og at samme Landstings Huus derefter for alle Kongel. Skatter og Contributioner maatte være frie og forskaanet. Og som bemeldte Landsdommere havde erbudet dem, at ville giøre Forskud til Landstings=Huusets Jndkiøb, Jndrettelse og Vedligeholdelse, saa maatte de igien giøre dem betalt af hvis som saaledes indkom, og skulle Efterkommerne betale deres Arvinger, det manglende, og dermed continuere indtil den fulde forskudte Summa blev afbetalt. Til dette nye Landstings=Huus blev først i Aaret 1705 kjøbt den gamle Grundmuret Gaard imellem Raadhuuset og St. Knuds Kirke, som kaldtes Adelens Gaard, for 350 Rdlr. som blev nedbrudt, og det nye Landstings=Huus sat længst inde paa Pladsen, saaledes at det bag til formerer den 4de Side imod Raad=Huus Gaarden, og foran har en smuk Broelagt Plads i en regulair fiirkant med Stakitter omkring, hvorved staaer 9 Stkr. Lindetræer, som giver en meget smuk Anseelse. Den første Steen til det nye Landstingshuus blev lagt den 24 Julii 1705, hvorefter Arbeidet blev foretaget og forrettet af Kongens Muurmester Hans Olufsen fra Kiøbenhavn med fleere Haandverks Folk, saa at Huuset blev færdig 1706 og Stakitverket 1707, der tilsammen kostede ved halv fierde tusende Rdlr. Landstingshuuset bestaaer af en da moderne Grundmuuret Hovedbygning med en Qvist eller Frontespice i midten, hvorpaa i Steen er udhugget Sal. Kong Friderich den 4de i Bryst=Billede i Ramme med Krone over og alle Slags Krigs Armatur omkring, som paa sine Steder, er forgyldt. Der under er Indgangen paa en huggen Steen=Trappe op til Døren; inden for Døren er en stor Forstue, paa den Øster Ende af samme 2de Kamre og paa Vestre Ende af Forstuen en stor anseelig Stue, hvorudi Landstinget holdes, med en Skranke tvert over. En Skorsteen findes i hver Ende af Bygningen. Archivet holdes i et med Jernstænger og Laase forsynet Skab, som staaer i Landstings Stuen og er fastgjort i Muuren, saa og udi det ene Kammer i den anden Ende af Bygningen.